Dunyodagi eng uzun lag‘mon Ginnes rekordlar kitobiga kirdi (video)

Xitoyning Xenan viloyatida oziq-ovqat mahsulotlari ishlab chiqarish bilan shug‘ullanuvchi kompaniya xodimlari uzunligi 3084 metrdan ko‘proqni tashkil etuvchi lag‘monni tayyorlashning uddasidan chiqishdi.
Bu ko‘rsatkich Ginnesning rekordlar kitobidan joy oldi. Ginnesning rekordlar kitobi rasmiy vakili Jon Garland taxminan 17 soat davom etgan jarayonni diqqat bilan kuzatib bordi.
Lag‘monni o‘lchash uchun esa uch soat vaqt talab etildi. Murakkab jihati shundan iborat bo‘ldiki, lag‘mon ulangan bo‘lishi kerak emasdi, ya'ni xamirdan biron joyida ham uzilmay tayyorlanishi kerak bo‘ldi.
Bunday taomni tayyorlash uchun 40 kilogramm un, 26,8 litr suv hamda 0,6 kilogramm tuz talab etildi.